
ПОДАЦИ О ЧАСУ БР. 25
	Наставна тема
	Култура  изражавања – усмено изражавање

	Наставна јединица
	Говорна вежба: филм и књижевност

	Тип часа
	Обрада 

	Циљ часа
	Увиђање односа филмске и књижевне уметности у облику  расправе и усменог дискутовања на часу.

	Образовни задаци
	· Говорна  вјежба на тему књижевности на филму.
· Усмени приказ гледишта поводом књижевности, филма и писаца (као припрема за ову врсту вјежбе може да послужи текст  „Филм и књижевност”).
· Уочавање сличности и разлика између различитих медија.

· Уочавање специфичних елемената који чине књижевност и филм.

· Расправа на тему односа филмске и књижевне уметности и њихових међусобних прожимања.

	Функционални задаци
	· Развијање усмене културе говора и правилног казивања.

· Јачање самопоуздања у јавним наступима и говорима.

· Увјежбавање јасног и прецизног говорења, усредсређивања на тему.

· Развијање креативности и логичког мишљења.
· Богаћење рјечника ученика;
· Благовремено утицање на смањивање треме приликом јавних наступа.

	Васпитни задаци
	· Подстицање ученика да активно слушају једни друге.
· Увиђање значаја поштовања туђе ријечи.

· Његовање правилног односа према настави и раду.
· Развијати способност усменог изражавања.
· Јачати поштовање према туђем раду и успјеху. 
· Развијати хуманистичке идеје.

	Кључни појмови
	филм, књижевност, драматизација, филмске адаптације, популаризација књижевности, естетска вриједност.

	Образовни исходи
	· Ученик самостално излаже своје ставове и мишљења.
· Ученик активно слуша дискутује и расправља.

· Ученик је у стању да препозна релевантне ставове и идеје других говорника и да се аргументовано супротстави ставовима са којима се не усаглашава.

	Облици рада
	Фронтални 

	Наставне методе
	Монолошко-дијалошка, метода демонстрације

	Наставна средства
	Табла, креда,Читанка.

	Мјесто извођења наставе
	Учионица

	Корелација
	/ философија, социологија

	Литература и додатни материјал за наставнике
	· 

	Литература и додатни материјал за ученике
	· 

	Напомене
	


ТОК ЧАСА 
	Уводни дио часа
(5 минута)
	Као припрему за ову вјежбу ученици су имали задатак да прочитају текст из Читанке, и да припреме своје тезе или готове бесједе које ће аргументовано „бранити“ пред одјељењем. 

Наставник подсјећа на правила којима ће се водити ученици током говорне вјежбе:
· Држите се теме.

· Повезујте своја промишљања и ранија знања са темом часа.

· Уколико желите нешто да додате, не упадајте у ријеч другоме, већ подигните руку и стрпљиво сачекајте да вас наставник прозове.

· Ако вам падне на памет нека нова нит којом би се могла кретати расправа, запишите је на концепту док поново не дође ред на ваше излагање.

· Ваши коментари треба да покажу ваше разумијевање наученог.

· Потрудите се да ваши ставови унапређују размјену идеја, а не да је уназађују.

· Поткрепљујте своје ставове и доказујте их на примјерима из књижевних дјела.

· Постављајте питања, коментаришете, тражите додатна објашњења или изразите своје неслагање на неувредљив начин, у складу са нормама лепог понашања;

· Избјегавајте неаргументоване коментаре  типа: „Слажем се” и слично.

· Поштујте туђе мишљење и никако немојте вријеђати своје другове.

	Главни дио часа
(30 минута)


	Ученици су припремили своје концепте излагања на задату тему. Најсмјелији ученици се јављају да би изнијели свој став. Наставник укључује и друге ученике у расправу, посебно оне који су подигли руку и тиме изразили жељу да учествују у расправи.
Уколико расправа почне да бива непријатна или се гласови и ставови ученика не чују, наставник је тај који опомиње на правила која су унапред договорена и која се морају поштовати од стране свих ученика.

	Завршни дио часа
(5 минута)


	Наставник записује у своју свеску формативног оцењивања мишљење и закључке које је донио поводом ангажованости ученика на одржаном часу, образлажући јавно своје закључке. На тај начин континуирано унапређује ученичку мотивацију, правовремено саопштавајући ученицима како да усаврше своје напредовање.


ИЗГЛЕД ТАБЛЕ 




Говорна вјежба


Филм и књижевност








